தானவாரண முலையாளுக்குத் தான வெண்டளப் பத்திலே மையல் ஆனவாறு மறியானிவள் கண்ணீ ரானவாறு மதியார் மின்னாரன்றே வானவா கண்டலா மண்டலாதிபா வானவா வளவா மதுராபுரி மீனவா விசயா மீனகேதனா வெங்கடேசுர வெட்டம ராஜனே. துரையத்தந்தி தலைமுலைமேல் வைத்துத்தோயு நாளெந்நாளோ விரகத்தை விரையத்தந்தி வளவுஞ் செய்தாலிந்த மெல்லியற் கென்ன சொல்லியுந் தேற்றுவேன் தரையத்தந்தி வரையேந்து மேகம்போற் றணிந்த கொம்புபடத் தன்னிழலைப் பாய் திரையத்தந்தி நடாத்தியமா மண்டலேசுரா வெங்கடேசு ரெட்டேந்த்ரனே.